
N á v r h   u z n e s e n i a 
 
 
UZNESENIE č. ...../2023 
zo dňa 15. 12. 2023  
 
Zastupiteľstvo Bratislavského samosprávneho kraja po prerokovaní materiálu 
 
 
schvaľuje 
 
 
DODATOK č. 7 k Zriaďovacej listine číslo 002/2009 zo dňa 22. 06. 2009 rozpočtovej organizácie Bratislavského samosprávneho kraja – GAUDEAMUS - zariadenie komunitnej rehabilitácie, Mokrohájska cesta 3, 845 12  Bratislava, ktorým sa: 
 
Čl. IV. ods. 2 Zriaďovacej listiny v znení jej dodatkov dopĺňa o písm. c. v nasledovnom znení: 

c. prepravná služba: 
fyzickej osobe s ťažkým zdravotným postihnutím odkázanej na individuálnu prepravu osobným motorovým vozidlom alebo fyzickej osobe s nepriaznivým zdravotným stavom s obmedzenou schopnosťou pohybu po rovine alebo po schodoch a obmedzenou schopnosťou orientácie 































 D ô v o d o v á   s p r á v a 

Dňa 22.06.2009 vydal Bratislavský samosprávny kraj Zriaďovaciu listinu rozpočtovej organizácie GAUDEAMUS - zariadenie komunitnej rehabilitácie, Mokrohájska cesta 3, 845 12 Bratislava (Príloha č. 1) v znení DODATKU č. 1 zo dňa 11.09.2009  (Príloha č. 2), 
DODATKU č. 2 zo dňa 12.12.2011 (Príloha č. 3), DODATKU č. 3 zo dňa 25.08.2014 (Príloha č. 4), DODATKU č. 4 zo dňa 10.07.2015 (Príloha č. 5), DODATKU č. 5 zo dňa 25.01.2018 (Príloha č. 6) a DODATKU č. 6 zo dňa 28.02.2020 (Príloha č. 7). 

GAUDEAMUS – zariadenie komunitnej rehabilitácie (ďalej len “GAUDEAMUS – ZKR”) poskytuje sociálne služby na riešenie nepriaznivej sociálnej situácie z dôvodu ťažkého zdravotného postihnutia alebo nepriaznivého zdravotného stavu fyzickej osoby. 

V súčasnosti GAUDEAMUS – ZKR poskytuje dva druhy sociálnych služieb, podľa § 38 (domov sociálnych služieb) a podľa § 37 (rehabilitačné stredisko) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“). 

Zriadiť a poskytovať prepravnú službu vyplynula z praxe pri poskytovaní sociálnych služieb. Ide najmä o prepravu do a zo zdravotníckych zariadení, ale aj o prepravu na pracovné, vzdelávacie, rodinné a občianske aktivity.

Podľa § 42 zákona o sociálnych službách sa prepravná služba poskytuje fyzickej osobe s ťažkým zdravotným postihnutím odkázanej na individuálnu prepravu osobným motorovým vozidlom alebo fyzickej osobe s nepriaznivým zdravotným stavom s obmedzenou schopnosťou pohybu po rovine alebo po schodoch a obmedzenou schopnosťou orientácie. 

Poskytovanie prepravnej služby, ako pilotného projektu Bratislavského samosprávneho kraja, v zariadení sociálnych služieb GAUDEAMUS – zariadenie komunitnej rehabilitácie, sa predpokladá na využívanie najmä prijímateľmi sociálnej služby v zariadeniach sociálnych služieb v zriaďovateľskej pôsobnosti BSK. Sociálna služba bude dostupná aj pre ostatných obyvateľov bratislavského kraja, ktorí sa preukážu splnením zákonných podmienok.    

V ostatných častiach Zriaďovacia listina číslo: 002/2009 zo dňa 22.06.2009 v znení DODATKU č. 1, DODATKU č. 2, DODATKU č. 3, DODATKU č. 4, DODATKU č. 5 a DODATKU č. 6 zostáva nezmenená. 

DODATOK č. 7 


k  Zriaďovacej listine číslo: 002/2009 zo dňa 22.06.2009  
rozpočtovej organizácie Bratislavského samosprávneho kraja 


GAUDEAMUS – zariadenie komunitnej rehabilitácie
Mokrohájska cesta 3, 845 12  Bratislava 


Zriaďovateľ Bratislavský samosprávny kraj so sídlom Sabinovská 16, 820 05  Bratislava 25, IČO: 36063606, zastúpený predsedom Mgr. Jurajom Drobom, MBA, MA podľa § 4 ods. 1 písm. f) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v súlade s § 81 písm. i) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) vydáva tento DODATOK č. 7, ktorým sa mení Zriaďovacia listina č. 002/2009 zo dňa 22.06.2009, v znení 
DODATKU č. 1 zo dňa 11.09.2009, DODATKU č. 2 zo dňa 12.12.2011, DODATKU 
č. 3 zo dňa 25.08.2014, DODATKU č. 4 zo dňa 10.07.2015, DODATKU č. 5 zo dňa 25.01.2018 a DODATKU č. 6 zo dňa 28.02.2020 nasledovne:

Čl. IV. ods. 2 Zriaďovacej listiny číslo 002/2009 zo dňa 22.06.2009 v znení jej dodatkov sa dopĺňa o písm. c. v nasledovnom znení: 

c. prepravná služba:
fyzickej osobe s ťažkým zdravotným postihnutím odkázanej na individuálnu prepravu osobným motorovým vozidlom alebo fyzickej osobe s nepriaznivým zdravotným stavom s obmedzenou schopnosťou pohybu po rovine alebo po schodoch a obmedzenou schopnosťou orientácie. 


Záverečné a spoločné ustanovenia

1. V ostatných častiach Zriaďovacia listina č. 002/2009 zo dňa 22.06.2009 v znení 
DODATKU č. 1 zo dňa 11.09.2009, DODATKU č. 2 zo dňa 12.12.2011, DODATKU č. 3 zo dňa 25.08.2014, DODATKU č. 4 zo dňa 10.07.2015, DODATKU č. 5 zo dňa 25.01.2018 a DODATKU č. 6 zo dňa 28.02.2020 zostáva nezmenená.

2. Tento DODATOK č. 7 nadobúda účinnosť dňom 01.01.2024 a tvorí neoddeliteľnú súčasť Zriaďovacej listiny č. 002/2009 zo dňa 22.06.2009 v znení jej dodatkov.





V Bratislave, dňa ......................





							____________________________
							       Mgr. Juraj Droba, MBA, MA
	    							          predseda
						          Bratislavského samosprávneho kraja 






















Stanoviská komisií Zastupiteľstva BSK

Bod ... :„Návrh na schválenie DODATKU č. 7 k Zriaďovacej listine číslo 002/2009 zo dňa 22.06.2009 rozpočtovej organizácie Bratislavského samosprávneho kraja – GAUDEAMUS – zariadenie komunitnej rehabilitácie, Mokrohájska cesta 3, 845 12  Bratislava“

	Názov komisie
	Stanovisko komisie k návrhu materiálu
	Hlasovanie 
	Akceptované / Neakceptované
	Zapracované / Nezapracované

	Finančná komisia
	Finančná komisia odporúča Zastupiteľstvu BSK prerokovať predložený materiál a schváliť v predloženej podobe.
	Prítomní 6
Za 6
Proti 0
Zdržal sa 0
Nehlasoval 0
	
	

	Komisia sociálnych vecí
	Komisia sociálnych vecí odporúča Zastupiteľstvu BSK prerokovať predložený materiál a prijať v predloženej podobe.
	Prítomní 5
Za 5
Proti 0 
Zdržal sa 0
Nehlasoval 0  
	
	


V stĺpci zapracované / nezapracované pripomienky uviesť či boli / neboli zapracované, ak nie, uviesť dôvod.

